بہت گھٹن ہے کوئی صورتِ بیان نکلے، ساحر لدھیانوی غزلیں
بہت گھٹن ہے کوئی صورت بیاں نکلے 
اگر صدا نہ اٹھے کم سے کم فغاں نکلے 
فقیر شہر کے تن پر لباس باقی ہے 
امیر شہر کے ارماں ابھی کہاں نکلے 
حقیقتیں ہیں سلامت تو خواب بہتیرے 
ملال کیوں ہو کہ کچھ خواب رائیگاں نکلے 
ادھر بھی خاک اڑی ہے ادھر بھی خاک اڑی 
جہاں جہاں سے بہاروں کے کارواں نکلے 
ستم کے دور میں ہم اہل دل ہی کام آئے 
زباں پہ ناز تھا جن کو وہ بے زباں نکلے